MUNICIPIUL CRAIOVA

CONSILIUL LOCAL AL MUNICIPIULUI CRAIOVA                






HOTĂRÂREA NR.35
                      privind încetarea contractului de administrare încheiat între S.C. Pieţe şi Târguri Craiova S.R.L. şi dl. Claudiu-Ştefan Neagoe

Consiliul Local al Municipiului Craiova, întrunit în şedinţa ordinară din data de 26.01.2017;

           Având în vedere raportul nr.5862/2017 întocmit de Serviciul Resurse Umane,    prin care se propune încetarea contractului de administrare încheiat între S.C. Pieţe şi Târguri Craiova S.R.L. şi dl. Claudiu-Ştefan Neagoe;
 
În conformitate cu prevederile Legii nr. 31/1990 privind societăţile comerciale, republicată;


 În temeiul art. 36 alin.2 lit.d, coroborat cu alin.6 lit.a, pct. 14, art. 37, art. 45 alin.1, art.61 alin.2 şi art.115, alin.1, lit.b din Legea nr.215/2001, republicată, privind  administraţia publică locală;

HOTĂRĂŞTE:

Art.1.  Se aprobă încetarea contractului de administrare, prin renunţare la mandat, al dlui. Claudiu-Ştefan Neagoe, administrator al S.C. Pieţe şi Târguri Craiova S.R.L., începând cu data de 01.02.2017.

Art.2.  Se aprobă mandatarea reprezentantului Municipiului Craiova, dl.Nelu Pîrvu, să voteze în Adunarea Generală a Asociaţilor S.C. Pieţe şi Târguri Craiova S.R.L., încetarea contractului de administrare al dlui. Claudiu-Ştefan Neagoe.
Art.3.  Pe data prezentei hotărâri, îşi încetează efectele Hotărârea Consiliului Local al Municipiului Craiova nr.73/2016.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, S.C. Pieţe şi Târguri Craiova S.R.L. şi dl. Claudiu-Ştefan Neagoe vor aduce la indeplinire prevederile prezentei hotarari. 

